turjo4nis/wikipedia-bn-dump-20250701 huggingface dataset:
চরখারি রাজ্য

চরখারি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি তোপ সেলামী সম্মানপ্রাপ্ত দেশীয় রাজ্য। ভারতের স্বাধীনতা লাভের পর এই দেশীয় রাজ্যটি ভারতের অন্তর্ভুক্ত হয়। রাজ্যটির নাম তার রাজধানীর নাম অনুসারে ছিল, বর্তমান চরখারি শহরটি রয়েছে উত্তরপ্রদেশ রাজ্যের মাহোবা জেলায়।

ইতিহাস
রাজা খুমন সিং ১৭৬৫ খ্রিস্টাব্দে সরকারি রাজ্য প্রতিষ্ঠা করেন। ১৮৫৭ খ্রিস্টাব্দে তার উত্তরসূরি রাজা রতন সিং ব্রিটিশদের থেকে বংশ-পরম্পরা ক্রমে ১১ তোপ সেলামীর সম্মান লাভ করেন। সিপাহী বিদ্রোহের সময় ইংরেজ কোম্পানিকে সাহায্য করার জন্য তিনি একটি খেলাৎ এবং বার্ষিক ১৩০০ মূল্যের বিনিময়ে চিরস্থায়ী জায়গীর লাভ করেছিলেন। রাজ্যটি ১৮৮ টি অশ্বারোহী বাহিনী, ১৫৫২ টি পদচালিত সৈন্যবাহিনী ও ৪২টি বন্দুকের সুবিধা ভোগ করতেন৷ রাজ্যটির ১৯০১ খ্রিস্টাব্দের রাজস্বের পরিমাণ ছিলো বার্ষিক ৬,০০,০০০ভারতীয় মুদ্রা৷  ১৯০২ খ্রিস্টাব্দে রাজা মালখান সিং বংশপরম্পরায় মহারাজা উপাধি পান৷

রাজ্যটির শেষ শাসক ১৯৪৭ খ্রিস্টাব্দের ১৫ আগস্ট তারিখে ভারতীয় অধিরাজ্যে যোগদানের সম্মতিপত্রে স্বাক্ষর করেন।

শাসকবর্গ
১৮০৪ খ্রিস্টাব্দে রাজা বিক্রমজিৎ সিংয়ের রাজত্বকালে রাজ্যটি ব্রিটিশ করদ রাজ্যে পরিণত হয়।

রাজা
 ১৭৬৫ – ১৭৮২  খুমন সিং
 ১৭৮২ – নভেম্বর ১৮২৯  বিক্রমজিৎ সিং
 ১৮২৯ – ১৮৬০  রতন সিং
 ১৮৬০ – ১৮৮০  জয় সিং দেও

মহারাজা
 ১৮৮০ – ৬ জুলাই ১৯০৮  মালকান সিং
 ৬ জুলাই ১৯০৮ – ১৯১৪  জুঝার সিং
 ১৯১৪ – ৫ অক্টোবর ১৯২০  গঙ্গা সিং
 ১৯২০ – ৮ নভেম্বর ১৯৪১  অরিমর্দন সিং
 ৮ নভেম্বর ১৯৪১ – ১৫ আগস্ট ১৯৪৭ জয়েন্দ্র সিং

নামমাত্র মহারাজা
 ১৯৪৭ – ১৯৭৭ জয়েন্দ্র সিং

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
১৭৬৫-এ ভারতে প্রতিষ্ঠিত
১৯৪৭-এ বিলুপ্ত রাষ্ট্র ও অঞ্চল
মাহোবা জেলা
রাজপুত
১৯৪৭-এ ভারতে বিলুপ্ত
গ্রেগ লাভারিজ

গ্রেগ রিয়াকা লাভারিজ (; জন্ম: ১৫ জানুয়ারি, ১৯৭৫) পালমারস্টোন নর্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ইংরেজ ক্রিকেটে কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে লেগ স্পিন বোলিং করতেন। এছাড়াও, ডানহাতে নিচেরসারিতে ব্যাটিং করতেন গ্রেগ লাভারিজ।

প্রথম-শ্রেণীর ক্রিকেট 
১৯৯৪ সাল থেকে ২০০২-০৩ মৌসুম পর্যন্ত গ্রেগ লাভারিজের প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডের ঘরোয়া ক্রিকেট প্রতিযোগিতায় সেন্ট্রাল ডিস্ট্রিক্টস দলের পক্ষে খেলাসহ কেমব্রিজবিশ্ববিদ্যালয় এবং হক কাপে মানাওয়াতু দলের পক্ষে খেলেছেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গ্রেগ লাভারিজ। ১৩ জানুয়ারি, ১৯৯৬ তারিখে হ্যামিল্টনে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

টেস্ট অভিষেক 
নিউজিল্যান্ডীয় লেগ স্পিনার গ্রেগ লাভারিজ বোলার হিসেবে টেস্ট দলে অন্তর্ভুক্ত হন। তবে, তিনি কোন বোলিং করার সুযোগ পাননি। ঐ দিনটি তার ২১তম জন্মদিন ছিল। ১৯৯৫-৯৬ মৌসুমে হ্যামিল্টনে জিম্বাবুয়ের বিপক্ষে একমাত্র টেস্টের প্রথম ইনিংসে হাতের কব্জিতে গুরুতর আঘাত পান। ফলশ্রুতিতে, তিনি বোলিং করতে পারেননি। জোরপূর্বক তাকে রিটায়ার হার্ট হতে হয়। এরফলে, চার্লস ব্যানারম্যান, তালাত আলী, ইয়ান চ্যাটফিল্ড, অ্যান্ডি লয়েড ও সঞ্জয় মাঞ্জরেকারের সাথে ষষ্ঠ ব্যাটসম্যান হিসেবে অভিষেক টেস্টে রিটায়ার হার্ট হতে হয়।

ক্রিকেট খেলা থেকে অবসর গ্রহণের পর আবাসন ব্যবসায়ের দিকে ঝুঁকে পড়েন তিনি। নিউজিল্যান্ডভিত্তিক রবার্ট জোন্স হোল্ডিংসের মহাব্যবস্থাপকের দায়িত্ব পালন করছেন।

তথ্যসূত্র

আরও দেখুন 
 জিওফ অ্যালট
 অ্যাডাম প্যারোরে
 এক টেস্টের বিস্ময়কারী
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 ব্রিটিশ ইউনিভার্সিটিজ ক্রিকেট দল

বহিঃসংযোগ 
 
 

১৯৭৫-এ জন্ম
জীবিত ব্যক্তি
কেমব্রিজ বিশ্ববিদ্যালয়ের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
পালমারস্টোন নর্থ থেকে আগত ক্রিকেটার
ব্রিটিশ ইউনিভার্সিটিজের ক্রিকেটার
সেন্ট্রাল ডিস্ট্রিক্টসের ক্রিকেটার
ম্যাসি বিশ্ববিদ্যালয়ের প্রাক্তন শিক্ষার্থী
বাহিরখণ্ড রেলওয়ে স্টেশন

বাহিরখণ্ড রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার তারকেশ্বর সড়কের পাশে বাহিরখণ্ডে অবস্থিত।

ইতিহাস 
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা বাহিরখন্ড রেলওয়ে স্টেশনটিরও বৈদ্যুতীকরণ করা হয়।

তথ্যসূত্র 

হুগলী জেলার রেলওয়ে স্টেশন
১৮৮৫-এ চালু রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৮৫-এ ভারতে চালু রেলওয়ে স্টেশন
ব্রান্ডন বেস

ব্রান্ডন জেরেমি বেস (; জন্ম: ১৩ ডিসেম্বর, ১৯৮৭) বারবাইসের রোসিগনল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে থেকে শুরু করে ২০১০-এর শুরুরদিক পর্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্রান্ডন বেস।

প্রথম-শ্রেণীর ক্রিকেট 
২০০৮ সাল থেকে ২০১২ সাল পর্যন্ত ব্রান্ডন বেসের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের অধিকারী ফাস্ট বোলার ছিলেন।

জানুয়ারি, ২০০৮ সালে ক্যারিব বিয়ার কাপে গায়ানার সদস্যরূপে ত্রিনিদাদ ও টোবাগোর বিপক্ষে প্রথমবারের মতো খেলায় অংশ নেন। ২০০৭-০৮ মৌসুমে তিনি কেবলমাত্র আর একটি খেলায় অংশ নিয়েছিলেন। ২০০৮-০৯ মৌসুমে আরও নিয়মিতভাবে খেলেন। ওয়েস্ট ইন্ডিজ এ দলের সদস্যরূপে সফররত ইংল্যান্ড একাদশের বিপক্ষে খেলে একটিমাত্র উইকেটের সন্ধান পান। এ মৌসুমেই তিনি লিস্ট এ ক্রিকেটে প্রথম অংশ নেন। নভেম্বর, ২০০৮ সালে গায়ানার পক্ষে দুই খেলায় অংশগ্রহণ করেছিলেন তিনি।

২০০৯-১০ মৌসুমের শুরুতে ব্যক্তিগত সেরা বোলিং পরিসংখ্যান গড়েন। জ্যামাইকার বিপক্ষে প্রথম ইনিংসে তিনি চার উইকেট পান। ঐ মৌসুমে ৩৩.৬৯ গড়ে বোলিং পরিসংখ্যান গড়েন। এটিই তার মৌসুমের সেরা বোলিং পরিসংখ্যান ছিল। এপ্রিল, ২০১০ সালে জিম্বাবুয়ীয় একাদশের বিপক্ষে ওয়েস্ট ইন্ডিজ এ দলের সদস্যেরূপে বেশ ভালোমানের ক্রীড়াশৈলী প্রদর্শন করেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ব্রান্ডন বেস। ২৬ জুন, ২০১০ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

জানুয়ারি, ২০১০ সালে খেলার পূর্বে আঘাতপ্রাপ্ত নেলন প্যাসকেলের পরিবর্তে তাকে দলে নেয়া হয়। কেনসিংটন ওভালে সিরিজের তৃতীয় টেস্টে অংশ নেন তিনি।

২০১০ সালে নিজ দেশে সফররত দক্ষিণ আফ্রিকার বিপক্ষে বিস্ময়করভাবে অভিষেক ঘটে ব্রান্ডন বেসের। রবি রামপালের অনুপস্থিতিতে নেলন প্যাসকেলের খেলার সুযোগ হয়। তবে, খেলার পূর্বে অনুশীলনীতে নাকে ব্যথা পান তিনি। ব্রিজটাউনভিত্তিক হাই পারফরম্যান্স সেন্টারের প্রশিক্ষণার্থী ব্রান্ডন বেসকে মাঠে আসার জন্যে বলা হয়। খেলার দ্বিতীয় ওভারের পূর্ব-পর্যন্ত তিনি মাঠে উপস্থিত হতে পারেননি।

টেস্ট অভিষেক 
৪৮.৮০ গড়ে প্রথম-শ্রেণীর বোলিংয়ের অধিকারী ছিলেন তিনি। তার প্রথম ওভার থেকেই প্রতিপক্ষীয় অধিনায়ক গ্রেইম স্মিথ তিনটি বাউন্ডারী হাঁকান। তাকে থামিয়ে দিয়ে ক্রিস গেইল স্পিনার শেন শিলিংফোর্ডকে নিয়ে আসেন। দ্বাদশ ওভারে পুনরায় বোলিংয়ে ফিরে আসেন। এ পর্যায়ে তিনি নাইটওয়াচম্যান পল হ্যারিসকে বিদেয় করেন। তিনি বোলিংকর্ম অব্যাহত রাখলেও বেশ রান খরচ করে ফেলেন। প্রথম ইনিংসে ৯ ওভারে তিনি ৬৫ রান দেন।

ক্রিকইনফো’র প্রতিবেদক সিদ্ধার্থ তালিয়া তার দূর্বল ক্রীড়াশৈলীতে বিরক্তি প্রকাশ করেন।

তথ্যসূত্র

আরও দেখুন 
 ওমর ফিলিপস
 নিল ম্যাকগারিল
 এক টেস্টের বিস্ময়কারী
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৮৭-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানার ক্রিকেটার
গায়ানি ক্রিকেটার
মাহাইকা-বারবাইসের ব্যক্তিত্ব
রিড এলং

বোলো বা রিড এলং হল গুগলের ভারতীয় কার্যক্রম হতে প্রকাশিত শিশুদের ভাষা-পঠন শিক্ষার একটি অ্যান্ড্রয়েড অ্যাপ্লিকেশন। ২০১৯ সালের ৬ই মার্চ অ্যাপ্লিকেশনটি গুগল প্লে স্টোরে অবমুক্ত করা হয়। এতে দিয়া নামের একটি চরিত্র সচিত্র গল্পের মাধ্যমে শিশুদেরকে পড়া শিখতে সাহায্য করে। এতে ইংরেজি ও ভারতীয় প্রধান ভাষাসমূহ অর্থাৎ হিন্দি, বাংলা, তামিল, তেলুগু, মারাঠি ও উর্দুর পাশাপাশি স্পেনীয় ও পর্তুগিজ ভাষা পড়তে শেখারও সুবিধা রয়েছে। এতে মূলত লেখা-থেকে-কথা প্রযুক্তি ব্যবহার করা হয়েছে, যার মাধ্যমে দিয়া নামক চরিত্র গল্প পড়ে শোনায় এবং পাশাপাশি কথা-থেকে-লেখা প্রযুক্তিও ব্যবহার করা হয়েছে, যার মাধ্যমে ব্যবহারকারী শিশুর পড়া সঠিক হল কিনা তা যান্ত্রিকভাবে শনাক্ত করা হয়। ২০১৯ সালের সেপ্টেম্বরে এতে ছোটা ভীম ও কথা কিডসের গল্প সংযুক্ত করা হয়। ২০২০ সালের এপ্রিলে অ্যাপ্লিকেশনটির একটি নতুন সংস্করণ অবমুক্ত করা হয়। ২০২০ সালের সেপ্টেম্বরে এর ভাষা তালিকায় নবম ভাষা হিসেবে আরবি ভাষা যুক্ত করা হয়।

তথ্যসূত্র

গুগল
অ্যান্ড্রয়েড (অপারেটিং সিস্টেম) সফটওয়্যার
গুগল সফটওয়্যার
২০১৯-এর সফটওয়্যার
ছত্তরপুর রাজ্য

ছত্তরপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৭৮৫ খ্রিস্টাব্দে রাজ্যটির পত্তন ঘটে এবং রাজধানী স্থানান্তরিত হয় ছত্তরপুর শহরে৷

ছত্তরপুর রাজ্যের শেষ রাজা ভবানী সিংহ ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷

ইতিহাস
১৭৮৫ খ্রিস্টাব্দে ছত্তরপুর রাজ্যটি প্রতিষ্ঠিত হয়৷ রাজধানী ছত্তরপুরের নামটি আসে স্বাধীন বুন্দেলখণ্ডের প্রতিষ্ঠাতা মহারাজা ছত্রশালের নাম অনুসারে৷ ফলে রাজধানীসহ এই দেশীয় রাজ্যটি মহারাজা ছত্রশালের স্মৃতি বহন করে। ১৭৮৫ থেকে নিরবিচ্ছিন্নভাবে তার উত্তরসূরিরাই এই রাজ্য পরিচালনা করে এসেছেন। ১৮০৬ খ্রিস্টাব্দে ব্রিটিশ সরকার রাজা কুনওয়ার সোন সিং পাওয়ার-এর সময়কালে এটিকে ব্রিটিশ ভারতের একটি দেশীয় রাজ্যের মর্যাদা দেয়। ১৮৫৪ খ্রিস্টাব্দে ব্রিটিশ সরকার অপুত্রক রাজার অকস্মাৎ মৃত্যুর কারণ দেখিয়ে স্বত্ববিলোপ নীতি প্রয়োগের মাধ্যমে রাজ্যটিকে আত্মসাৎ করার চেষ্টা করলেও কোন কারণে দত্তক পুত্র জগতরাজের রাজ্য বাজেয়াপ্ত করা থেকে বিরত থাকে তারা। এটি ছিল মধ্য ভারত এজেন্সির বুন্দেলখণ্ড এজেন্সির অন্তর্গত।

ছত্তরপুর রাজ্যটি ‌ অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির মোট জনসংখ্যা ছিল ১,৫৬,১৩৯ জন। ওই বছরই ছত্তরপুর শহরের জনসংখ্যা ছিল ১০,০৩৯ জন। শহরের ছিল একটি উচ্চ বিদ্যালয় এবং একটি কাগজ ও কাটলারির কল। এই রাজ্যের নওগাঁওতে ছিল ব্রিটিশ সেনা শিবির। ভারতে যোগদানের পর এই রাজ্যটি স্বাধীন ভারতের বিন্ধ্যপ্রদেশের অন্তর্ভুক্ত হয়। পরে ১৯৫৬ খ্রিস্টাব্দে রাজ্য পুনর্গঠন আইনের মাধ্যমে বিন্ধ্যপ্রদেশ মধ্যপ্রদেশের অংশীভূত হয়।

শাসকবর্গ
ছত্তরপুর দেশীয় রাজ্যের শাসক দল প্রাথমিকভাবে রাজা এবং পরবর্তীকালে মহারাজা উপাধিতে ভূষিত হতেন।

রাজা 
 ১৭৮৫ - ১৮১৬ কুনোয়ার সোন শাহ (সিং পাওয়ার)
 ১৮১৬ - ১৮৫৪ প্রতাপ সিং
 ১৮৫৪ - নভেম্বর ১৮৬৭ জগৎ সিং
 ১৮৬৭ - ১৮৯৫ বিশ্বনাথ সিং

মহারাজা
 ১৮৯৫ - ৪ এপ্রিল ১৯৩২ বিশ্বনাথ সিং
 ৫ এপ্রিল ১৯৩২ - ১৫ আগস্ট ১৯৪৭ ভবানী সিং

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১৭৮৫-এ ভারতে প্রতিষ্ঠিত
রাজপুত
ছতরপুর জেলা
১৯৫০-এ ভারতে বিলুপ্ত
বিজাবর রাজ্য

বিজাবর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।

বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়।

ইতিহাস
রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷ 

১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷

১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷

শাসকবর্গ
বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷

রাজা
 ১৭৬৫ – ১৭৯৩  বীরসিংহ দেব                     
 ১৭৯৩ – ১৮০২  হিম্মত বাহাদুর
 ১৮০২ – ১৮১০  কেশরী সিং                      
 ১৮১১ – ১৮৩৩  রতন সিং
 ১৮৩৩ – ১৮৪৭  লক্ষ্মণ সিং
 ১৮৪৭ – ১৮৭৭  ভানুপ্রতাপ সিং

সওয়াই মহারাজা
 ১৮৭৭ – ১৮৯৯ ভানুপ্রতাপ সিং
 ১৯০০ – ১৯৪০ সাবন্ত সিং
 ১৯৪০ – ১৯৪৭ গোবিন্দ সিং

নামমাত্র মহারাজা
 ১৯৪৭ – ১৯৮৩ গোবিন্দ সিং

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১৭৬৫-এ ভারতে প্রতিষ্ঠিত
ছিন্দাওয়ারা জেলা
রাজপুত
১৯৫০-এ ভারতে বিলুপ্ত
বেরী রাজ্য

বেরী রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি অন্যতম ক্ষুদ্রতর সনদ রাজ্যগুলির মধ্যে একটি ছিলো৷ রাজ্যটির আয়তন ছিলো ৮২.৮৭ বর্গ কিলোমিটার এবং ১৯০১ খ্রিস্টাব্দের জনসংখ্যা অনুসারে মোট জনসংখ্যা ছিলো ৪,২৯৭ জন৷ রাজ্যটির রাজধানী ছিলো বেরী নগর পঞ্চায়েতে, রাজ্যটির অর্ধেক বসতি ছিলো শহরেই, ঐ বছরের জনগণনা অনুসারে বেরী শহরের জনসংখ্যা ছিলো ২,৩৮৭ জন৷ বর্তমানে এটি উত্তরপ্রদেশ রাজ্যের হামিরপুর জেলাতে অবস্থিত জেলাসদর হামিরপুর শহর থেকে ৩০ কিলোমিটার দূরে বেতোয়া নদীর তীরে অবস্থিত৷

বুন্দেলখণ্ড এজেন্সির উত্তর-পশ্চিম কোণে অবস্থিত এই রাজ্যটি পার্শ্ববর্তী বাউনী রাজ্যর সাথে একত্রিত হয়ে সরাসরি ব্রিটিশ প্রশাসনিক ভারতের অভ্যন্তরে একটি ছিটমহলের মতো সৃষ্টি করেছে, যদিও উভয়ই ছিলো মধ্য ভারত এজেন্সির অন্তর্গত দেশীয় রাজ্য৷

ইতিহাস
দেওয়ান আচার্য সিং খ্রিস্টীয় অষ্টাদশ শতাব্দীর মধ্যভাগে এই রাজ্যটি প্রতিষ্ঠা করেছিলেন, মূলত তিনি ছিলেন একজন জায়গীরদার৷ তার পিতা দেওয়ান মাহ্মা রায় ছিলেন গোয়ালিয়র রাজ্যের করাইহার জায়গীরদার৷ তিনি অষ্টাদশ শতাব্দীর মধ্যভাগে জালোন জেলার সন্দি শহরে চলে আসেন৷

রাও যুগল প্রসাদের রাজত্বকালে ১৮০৯ খ্রিস্টাব্দে বেরী রাজ্যটি একটি ব্রিটিশ করদ রাজ্যে পরিণত হয়।
১৯৫০ খ্রিস্টাব্দের পয়লা নভেম্বর তারিখে রাজ্যটির শেষ রাজা যোগেন্দ্র সিং রাজ্যটিকে ভারতীয় অধিরাজ্যের অন্তর্ভুক্ত করার চুক্তিপত্রে সম্মতিস্বাক্ষর করলে এটি তৎকালীন যুক্তপ্রদেশ রাজ্যের হামিরপুর জেলার অন্তর্ভুক্ত হয়।

শাসকবর্গ
বেরী দেশীয় রাজ্যের শাসকগণ প্রাথমিকভাবে দেওয়ান পরে রাও এবং আরো পরে ১৯৪৫ খ্রিস্টাব্দে রাজা উপাধিতে ভূষিত হতেন।

দেওয়ান
আনুমানিক ১৭৫০              আচার্য সিংহ 
১৭.. – আনুমানিক ১৭৮০       খুমন সিং

রাও
আঃ ১৭৮০ – ১৮১৪            যুগল প্রসাদ
১৮১৪ – ১৮৫৭                ফৈরান সিং
১৮৫৭ – ১৮৬২                বিশ্বনাথ সিং
১৮ মার্চ ২৮৬২ – ১৮৯২         বিজয় সিং
১৮৯২ – ১৯০৪                রঘুরাজ সিং
 ৮ জুন ১৯০৪ – ১৯৪৫         লোকেন্দ্র সিংহ
 ৮ জুন ১৯০৪ – ১৯১৫         .... -রাজ প্রতিনিধি

রাজা
১৯৪৫ – ১৯৪৭                যাদবেন্দ্র সিংহ

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
ভারতের দেশীয় রাজ্য
হামিরপুর জেলা, উত্তরপ্রদেশ
রাজপুত
১৭৫০-এর দশকে ভারতে প্রতিষ্ঠিত
১৯৫০-এ ভারতে বিলুপ্ত
সানওয়াপ্টা পর্বত

সানওয়াপ্টা পর্বত (স্থানীয়ভাবে সানওয়াপ্টা চূড়া নামে পরিচিত) কানাডার আলবার্টা প্রদেশের জেসপার জাতীয় উদ্যানে সানওয়াপ্টা নদীর উপত্যাকায়, 'বিউটি' নালী ও কলাম্বিয়া বরফক্ষেত্রের ঠিক উত্তরে এবং জোনাস নালীর পশ্চিম দিকে অবস্থিত একটি পর্বত। 'সানওয়াপ্টা' শব্দটি স্টোনি ইন্ডিয়ান জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। ১৯০৬ সালে সানওয়াপ্টা নদীর নাম অনুসারে এই পর্বতের নাম রাখা হয়। একই বছর জিমি সিম্পসন সর্বপ্রথম এই পর্বত আরোহণ করেছিলেন। পর্বতটি আলবার্টার 'আইসফিল্ড পার্কওয়ে' নামে খ্যাত মহাসড়ক ৯৩ হতে দেখা যায়।

আরোহণ 
সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল () হামাগুড়ি দিয়ে ওঠার জন্য বেশি ব্যবহার হয়।

ভূতত্ত্ব ও জলবায়ু 
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদীতে পতিত হয়।

আরও দেখুন 
 সানওয়াপ্টা গিরিপথ
সানওয়াপ্টা জলপ্রপাত

তথ্যসূত্র 

সানওয়াপ্টা
আলবার্টার পর্বত
জেসপার জাতীয় উদ্যানের পর্বত
মোহাম্মদ মকবুল হোসেন

মোহাম্মদ মকবুল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৬ আসনের সংসদ সদস্য ছিলেন।

রাজনৈতিক জীবন 
মোহাম্মদ মকবুল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৬ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
এ কে এম মোরশেদ

এ কে এম মোরশেদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৮ আসনের সংসদ সদস্য ছিলেন।

রাজনৈতিক জীবন 
এ কে এম মোরশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৮ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
চৌধুরী মোতাহার হোসেন

চৌধুরী মোতাহার হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৯ আসনের সংসদ সদস্য ছিলেন।

রাজনৈতিক জীবন 
চৌধুরী মোতাহার হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৯ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
মোহাম্মদ মোহসীন

মোহাম্মদ মোহসীন (২১ মে ১৯৩১– ৮ অক্টোবর ২০০৪) ছিলেন বাংলাদেশি আইনজীবী, মুক্তিযোদ্ধা ও রাজনীতিবিদ। তিনি তৎকালীন রাজশাহী-১০ ও রাজশাহী-১১ আসনের সংসদ সদস্য ছিলেন।

প্রারম্ভিক জীবন 
মোহাম্মদ মোহসীন ২১ মে ১৯৩১ সালে তৎকালীন ব্রিটিশ ভারতের চাঁপাইনবাবগঞ্জের শিবগঞ্জের বিনোদপুর ইউনিয়নের কবিরাজটোলা গ্রামে জন্মগ্রহণ করেন। তার পিতার নাম আব্দুল আজিজ ও মাতার নাম আয়না বেগম।

তিনি ১৯৪৭ সালে চাঁপাইনবাবগঞ্জের শিবগঞ্জের দাদনচক হাই মাদ্রাসা থেকে ম্যাট্রিকুলেশন পাস করেন। ১৯৫০ সালে রাজশাহী গভ. কলেজ থেকে বিএ এবং ১৯৫৭ সালে রাজশাহী বিশ্ববিদ্যালয় থেকে এলএলবি ডিগ্রী লাভ করেন।

১৯৫৭ পরবর্তী সময়ে পরিবারসহ চাঁপাইনবাবগঞ্জের বিনোদপুর থেকে রাজশাহী শহরে স্থায়ী হোন। ব্যক্তিগত জীবনে তিন ছেলে ও দুই মেয়ের জনক।

কর্মজীবন 
মোহাম্মদ মোহসীন আইনজীবী ছিলেন। তিনি ১৯৭২-১৯৭৬ সাল পর্যন্ত বৃহত্তর রাজশাহী জেলার জিপি (গভ. প্লিডার) ছিলেন।

তিনি রাজশাহী আইন কলেজে দীর্ঘদিন শিক্ষকতা করেন। মৃত্যুবধি রাজশাহী আইন কলেজের গভর্নিং বডির প্রতিষ্ঠাতা-সভাপতির দায়িত্ব পালন করেন।

তিনি সোনালী ব্যাংকের পরিচালক ছিলেন।

তিনি রাজশাহী জেলা জাতীয় যক্ষা সমিতির নির্বাহী সদস্য, রাজশাহী হোমিওপ্যাথ কলেজর নির্বাহী সদস্য, রাজশাহী বিশ্ববিদ্যালয়ের নির্বাচিত একাধিকবারের সিনেট এবং সিন্ডিকেট সদস্য ছিলেন।

রাজনৈতিক জীবন 
মোহাম্মদ মোহসীন ১৯৬২ পরবর্তী সময়ে দুই মেয়াদে বৃহত্তর রাজশাহী শহর আওয়ামী লীগের সভাপতি ছিলেন। তিনি ১৯৬৮-১৯৭৩ সালে রাজশাহী জেলা আওয়ামী লীগের সাংগঠনিক সম্পাদক ও পরবর্তীতে একাধিকবার রাজশাহী জেলা আওয়ামী লীগের সাধারণ সম্পাদক এবং সভাপতির হিসেবে দায়িত্ব পালন করেন।

১৯৭০ সালের তৎকালীন পাকিস্তানের সাধারণ নির্বাচনে প্রাদেশিক পরিষদে আওয়ামীলীগ পার্লামেন্টারী বোর্ড কর্তৃক রাজশাহীর বোয়ালিয়া-পবা-তানোর-গোদাগাড়ী এলাকা থেকে এমএনএ প্রার্থী হিসেবে নৌকার মনোনয়ন পেলেও ব্যক্তিগত কারণে নির্বাচন করেননি।

১৯৭১ সালে রাজশাহী সংগ্রাম পরিষদের আহ্বায়কের দায়িত্ব পালন করেন। ১৯৭১ সালে মুক্তিযুদ্ধকালীন সময়ে ভারতের মুর্শিদাবাদের পানিপিয়া ক্যাম্পের ইনচার্জের দায়িত্ব পালন করেন। প্রায় ১০০০ মুক্তিযোদ্ধাকে প্রশিক্ষণ দেন। সংগঠক হিসেবে তিনি মুক্তিযুদ্ধে অবদান রাখেন।

প্রথম জাতীয় সংসদের ১৯৭৫ সালের উপ-নির্বাচনে বাকশাল পদ্ধতিতে তৎকালীন রাজশাহী-১১ আসনে (রাজশাহী সদর-বোয়ালিয়া-পবা) সংসদ সদস্য মনোনীত হন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১০ আসন থেকে সংসদ সদস্য নির্বাচিত হন।

মৃত্যু 
মোহাম্মদ মোহসীন ৮ অক্টোবর ২০০৪ সালে মৃত্যুবরণ করেন।

তথ্যসূত্র 

১৯৩১-এ জন্ম
২০০৪-এ মৃত্যু
রাজশাহী বিশ্ববিদ্যালয়ের প্রাক্তন শিক্ষার্থী
নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশ কৃষক শ্রমিক আওয়ামী লীগের রাজনীতিবিদ
চাঁপাইনবাবগঞ্জ জেলার রাজনীতিবিদ
চাঁপাইনবাবগঞ্জ জেলার আইনজীবী
রাজশাহী জেলার রাজনীতিবিদ
রাজশাহী জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
দ্বিতীয় জাতীয় সংসদ সদস্য
এ কে এস কে এম আফজাল হোসেন

এ কে এস কে এম আফজাল হোসেন বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১২ আসনের সংসদ সদস্য ছিলেন।

রাজনৈতিক জীবন 
এ কে এস কে এম আফজাল হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
মোহাম্মদ মকসেদ আলী

মোহাম্মদ মকসেদ আলী বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৪ আসনের সংসদ সদস্য ছিলেন(বর্তমান ৫৭, রাজশাহী-৬)। ২য় জাতীয় সংসদ নির্বাচনে চারঘাট-বাঘা উপজেলা হতে তিনি নির্বাচিত হন। পেশায় তিনি আইনজীবি ছিলেন। তিনি রাজশাহী জেলার চারঘাট উপজেলার মোক্তারপুর খলিফাপাড়া গ্রামে জন্মগ্রহণ করেন।

রাজনৈতিক জীবন 
মোহাম্মদ মকসেদ আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৪ (বর্তমান ৫৭,রাজশাহী-৬,চারঘাট-বাঘা)।আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
আবদুস সাত্তার খান চৌধুরী

আবদুস সাত্তার খান চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৬ আসনের সংসদ সদস্য ছিলেন।

রাজনৈতিক জীবন 
আবদুস সাত্তার খান চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৬ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
নাটোর জেলার ব্যক্তি
মোহাম্মদ মোস্তাফিজুর রহমান

মোহাম্মদ মোস্তাফিজুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৭ আসনের সংসদ সদস্য ছিলেন।

রাজনৈতিক জীবন 
মোহাম্মদ মোস্তাফিজুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৭ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
দিল মোহাম্মদ

দিল মোহাম্মদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৮ আসনের সংসদ সদস্য ছিলেন।

রাজনৈতিক জীবন 
দিল মোহাম্মদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৮ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
সানওয়াপ্টা গিরিপথ

সানওয়াপ্টা গিরিপথ কানাডার আলবার্টা প্রদেশের কানাডিয় রকি পর্বতমালার মাঝে অবস্থিত গিরিপথ। 'সানওয়াপ্টা' শব্দটি স্টোনি ইন্ডিয়ান জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। নদীর নামানুসারে এই গিরিপিথের নামকরণ করা হয়।

অভিগম্যতা 
গিরিপথটিকে ব্যানফ ও জেসপার জাতীয় উদ্যানের সীমানা নির্দেশ করে। 'আইসফিল্ডস পার্কওয়ে' নামে পরিচিত আলবার্টা মহাসড়ক ৯৩ গিরিপথটির মধ্যদিয়ে চলে গেছে। ব্যানফ জাতীয় উদ্যানের 'বো' চূড়ার পর গিরিপথটি আইসফিল্ডস পার্কওয়ে'র দ্বিতীয় সর্বোচ্চ উঁচু স্থান।

ভৌগোলিক গুরুত্ব 
সানওয়াপ্টা গিরিপথ আথাবাস্কা পর্বত ও নাইজেল পর্বতের মধ্যে থাকা ফাঁকা স্থানের সর্বনিম্ন বিন্দু অবস্থিত। এটি আথাবাস্কা নদী ও উত্তর সাসক্যাচুয়ান নদীর জল নিষ্কাশন ব্যবস্থার বিভাজন করে। গিরিপথটি আথাবাস্কা নদীর জলবিভাজিকার উত্তর এবং উত্তর সাসক্যাচুয়ান নদীর জল বিভাজিকার দক্ষিণ সীমানা হিসেবে চিহ্নিত। এই গিরিপথের উত্তর দিকের পানি প্রবাহ ম্যাকেনজি নদী দিয়ে উত্তর মহাসাগরে মিশেছে, অন্যদিকে দক্ষিণের নদী গুলির পানি প্রেইরি অঞ্চল অতিক্রম করে সাসক্যাচুয়ান নদী এবং নেলসন নদী হয়ে হাডসন সাগর এবং আটলান্টিক মহাসাগরে গেছে।

আরো দেখুন 

 সানওয়াপ্টা নদী
 সানওয়াপ্টা পর্বত

তথ্যসূত্র 

কানাডার গিরিপথ
সানওয়াপ্টা
জেসপার জাতীয় উদ্যান
ব্যানফ‌ জাতীয় উদ্যান